Document ID: /fineweb-2-swissfilter-quality_10-filterrobots/filtered/02686.jsonl.gz/39

Programul AREI-Luzern în prima jumătate a anului 2014
Programul AREI-Luzern în prima jumătate a anului 2014
AREI-Luzern vă prezintă, orientativ, activitățile programate pentru prima jumătate a anului 2014, responsabili de program: Carmen Balaș, Giorgia Seeholzer și Decebal Apostol.
Ianuarie, întâlnire informativă în orașul Zug pentru asistenții sau îngrijitorii medicali, detalii în acest articol:
Februarie, vom organiza o participare de grup la Carnavalul din Luzern. Detalii despre program, întâlnire și idei de costume vom posta în luna ianuarie. Informativ, în acest an Carnavalul din Luzern are loc în perioada 27.02 - 04.03.2014. http://www.luzern.com/de/carnival-in-lucerne-city
Martie și aprilie sunt două luni în care vom organiza workshop-uri pe diverse teme. Exemple: dans, nutriție, sport și....o surpriză specială pentru toți tinerii și tinerele în căutarea unui partener de viață. Mârțișorul și Ziua Femeii vor fi temele principale la începutul lunii Martie.
Mai, în această lună de primăvară, vom încerca să mobilizăm doamnele și domnișoarele la o activitate ce le va încuraja să poarte cele mai sexy costume de baie în lunile ce vor urma!
Iunie, vizită la două muzee. Prima este adresată copiilor, a doua adulților. Detalii în curând.
Iulie, este luna în care dorim să parcurgem împreuna drumul Elveției, un traseu istoric, cu o înoptare. Detalii vom publica din timp dar dacă doriți să vă informați asupra traseului puteți accesa acest site (dreapta sus opțiuni alegere limbă): http://www.weg-der-schweiz.ch/de/
Luna august este o lună aniversară, AREI va implini un an. Surprizele vor fi publicate din timp!
Mulțumim anticipat partenerului media, Casa Românilor din Elveția, pentru publicarea și promovarea evenimentelor AREI. Un an nou fericit tuturor românilor!
Carmen Balaș, Giorgia Seeholzer și Decebal Apostol